— 325 — 



Det var hans skarpe Blik for Formforskellighederne, der bragte 

 ham frem paa Systematikkens Bane. Jeg har tit og ofte været 

 forbavset over hans ligefrem instinktmæssige Evne til at holde 

 nærstaaende Former ude fra hinanden. Denne Evne sammen med 

 en samvittighedsfuld Grundighed kendetegner hans Arbejde som 

 noget solidt og troværdigt. Jeg tror ikke noget var ham kærere end 

 at kunne sidde med nogle „vanskelige" tørrede Planter, se paa dem 

 med sin Lup, skille dem ad saa paa den Maade og saa paa den 



Maade, for tilsidst at naa til en bestemt Mening, om det var virkelig- 

 skilte Former eller de repræsenterede en kontinuerlig Række. I sine 

 tidligere Arbejder var han maaske noget for tilbøjelig til at adskille, 

 men f. Eks. i Batrachium-Studierne gaar han helt til den anden 

 Side. — Det var derfor et Arbejde, der passede ypperligt for ham, 

 at Professor Warming fik ham til at arbejde med de arktiske 

 Blomsterplanters Systematik. Han tog fat med stor Iver og ar- 

 bejdede til det sidste paa denne Sag. Vort arktiske Herbarium, 

 der jo navnlig for Grønlands Vedkommende er meget rigt, blev 

 suppleret dels ved Iagttagelser, han havde Lejlighed til at gøre under 

 et Besøg i Kew, dels ved Laan fra fremmede Museer. En lille 



Botanisk Tidsskrift. 23. Bind. 22 



